Zápisnica č. 1/2015

zo zasadnutia Komisie finančnej, podnikateľských činností a informatizácie ďalej len „KFPČaI“ MZ MČ Bratislava – Ružinov, konaného dňa 28. 01. 2015
    
Prítomní:  JUDr. Martin Vojtašovič, Ing. Tomáš Alscher, Mgr. Martina Fondrková,                       Ing. Tatiana Tomášková, Mgr. Martin Lazík

Program:
1. otvorenie
2. predstavenie sa poslancov
3. návrh rokovacieho poriadku komisie
4. voľba zástupcu predsedu komisie
5. návrh kritérií na člena komisie – neposlanca, odborného poradcu, vyjadrenie komisie, 
    či má komisia takého člena prijať
6. návrh termínov zasadnutí komisie na rok 2015
7. zoznámenie sa s vedúcou ekonomického odboru – predstavenie návrhu rozpočtu MÚ   
    Bratislava - Ružinov  na rok 2015
8. rôzne

K bodu 1
Zasadnutie KFPČaI  otvoril a  viedol predseda JUDr. Martin Vojtašovič. Konštatoval, že komisia  je uznášaniaschopná.

K bodu 2
Na prvom stretnutí KFPČaI sa poslanci oficiálne predstavili a zoznámili s prednostkou MÚ Mgr. Zuzanou Maturkaničovou a vedúcou ekonomického odboru Ing. Alenu Lehotayovou,  ktoré sa rokovania komisie zúčastnili ako hostia.              		 	        	

K bodu 3
Komisia prerokovala  navrhnutý rokovací poriadok. 
Poslanci navrhli doplnenie rokovacieho poriadku v  čl. 9  bod 11   Účasť verejnosti na rokovaní finančnej komisie nasledovne:
Zasadnutia komisie sa môže zúčastniť aj občan ku konkrétnemu bodu, ak o to požiada dopredu písomne /e-mailom/ tajomníčku komisie. Členovia komisie  rozhodnú o účasti občana na komisii.
Komisia upravený návrh rokovacieho poriadku schválila.
     								Hlasovanie:   Prítomní:  5
                               								Za:           5    

K bodu 4
Komisia si zvolila podpredsedu komisie Ing. Tomáša Alschera.
         								Hlasovanie:   Prítomní:  5
                               								Za:           5    
 
K bodu 5
Komisia sa dohodla, že členom komisie sa môže stať aj občan – neposlanec, ktorý bude mať poradný hlas.
Komisia nestanovila špeciálne kritéria na výber člena komisie – neposlanca. 
Záujemca o členstvo v komisii predloží profesijný životopis a motivačný list na základe Výzvy na prihlásenie občanov z radov odborníkov do komisií MZ MČ Bratislava – Ružinov, ktorá sa zverejní na webovom sídle MČ Bratislava – Ružinov.
Komisia posúdi predložené žiadosti a navrhne kandidátov na členov komisie  na schválenie miestnemu zastupiteľstvu. 
Hlasovanie:   Prítomní:   5
                               								Za:            4    
										Zdržal sa:  1    
							
K bodu 6
Komisia schválila termíny rokovaní na rok 2015, ktoré má právo podľa potreby počas roka zmeniť:

			Návrh 				
Termín MR	ost.kom.		KFPČaI		zber mat.	Termín MZ	
	1.zasadnutie	28.01.2015				
	19.1.2015	do 03.02.2015	29.01.2015	výjazd VPS			
27.01.2015			04.02.2015		05.02.2015	17.02.2015	
17.03.2015			08.04.2015		09.04.2015	21.04.2015	
05.05.2015			13.05.2015		14.05.2015	26.05.2015	
09.06.2015			10.06.2015		11.06.2015	23.06.2015	
03.09.2015			09.09.2015		10.09.2015	22.09.2015	
13.10.2015			21.10.2015		22.10.2015	03.11.2015	
24.11.2015			02.12.2015		03.12.2015	15.12.2015	

Hlasovanie:   Prítomní:  5
          	              		 	         	           				Za:           5
				
K bodu 7
Prednostka Mgr. Zuzana Maturkaničová a vedúca ekonomického odboru Ing. Alena Lehotayová vysvetlili poslancom komisie skladbu rozpočtu pre rok 2015.
Poslanci navrhli prehodnotiť Uznesenie zo zasadnutia MZ č. 501/XXX/2014, ktoré ukladá pripraviť výpovede  všetkých existujúcich  nájomných zmlúv ohľadom nájomných pozemkov pod reklamnými zariadeniami.   
Z dôvodu straty príjmu do rozpočtu KFPČaI žiada o  stanovisko Komisiu územného plánovania,  životného prostredia a dopravy, v ktorom by boli na základe pasportizácie vyčlenené tie reklamné plochy (bilboardy), ktoré rušia  životné prostredie. 

    
JUDr. Martin Vojtašovič, v.r.
predseda KFPČaI

zapísala: Sihelníková Emilie, tajomníčka komisie
Tel.č.  02/48 284 244
E-mail: emilie.sihelnikova@ruzinov.sk